《九里》
宋代·李熙载

岩穴玲珑几度秋，簪峰高插耸鳌头。
化人旧有阿罗汉，喜客今鳌老比丘。
石罅日闻甘露滴，山间时见庆云浮。
灵岩特为南乡设，从此生贤继不休。

作者简介：李熙载，字伯先，德庆（今属广东）人。神宗元丰八年（一○八五）进士。哲宗元符间为广南西路计度转运使。有《李熙载诗词集》（清道光《广东通志》卷一九五），已佚。清光绪《德庆州志》卷一一有传。